text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةأسطورة! الثورة المضادة في تونس
text.text_idx: #000006
text.text: مجلة القومية التونسية
text.text_idx: #000008
text.text: في كل حدث كبير يصير في البلاد نتذكرو الثورة و يكثر عليها الحديث، خصوصا مع موجة سبانها و التحسر على الماضي من شيرة و البكائيات عليها و انحرافها و رجوع رموز النظام السابق و اليأس و الكئابة السياسية من الشيرة لخرى.
text.text_idx: #000009
text.text: مستوى الوعي السياسي المتدني عند متبني الثورة. مستوى الفكر السياسي التونسي المتدني علخر. ضعف النخبة السياسية التونسية و هشاشتها. غياب مطلق و كلي لأي برنامج ثوري. الجهل شبه المطلق ب النظام السابق ( نحاربو في عدو منعرفوهش).
text.text_idx: #000011
text.text: لذلك كل مرة نهبطو إضائة سياسية حول مفهوم أو مصطلح سياسي معين نوضحوه ونحللوه شوية و نشوفوه في واقعنا.
text.text_idx: #000012
text.text: والهنا عندنا مفهوم درج برشا من 2011 لتو وهو الثورة المضادة:
text.text_idx: #000013
text.text: شمعناها الثورة المضادة؟ كيفاش ظهر المفهوم أو تاريخية المصطلح ؟علاش تصير الثورة المضادة ؟؟هل عندنا ثورة مضادة في تونس ؟؟؟
text.text_idx: #000014
text.text: مفهوم الثورة المضادة :
text.text_idx: #000015
text.text: بعد ماتنجح أي ثورة سياسية في إسقاط النظام الي يولي اسمو النظام السابق. تبدأ عملية بنيان النظام الجديد.
text.text_idx: #000016
text.text: الثورة المضادة هي ثورة على النظام الجديد باش ترجع النظام السابق لا أكثر لا أقل.
text.text_idx: #000017
text.text: ==> الثورة المضادة هيا ثورة على الثورة.
text.text_idx: #000018
text.text: يلزم نوضحو انو ماثما ثورة مضادة كان بعد سقوط النظام يعني نهاية الثورة مش قبل. وماتقوم الثورة المضادة الي بعد بداية تكون النظام الجديد باش تثور عليه.
text.text_idx: #000019
text.text: تاريخية المصطلح:
text.text_idx: #000020
text.text: اشتهر المصطلح لأول مرة مع الثورة الفرانساوية وين فلاحي إقليم الفاندي جاو لأسباب دينية وقفو ضد النظام الجديد و هزو السلاح ضدو. وقتها برز المفهوم لنو الموقف المضاد للثورة الفرانساوية تحول من بعد لتيار فكري قعد مستمر للقرن 21 .
text.text_idx: #000021
text.text: – من بعد الثورة الروسية ظهر فيها ثورة مضادة مسلحة بجيوش ودعم أجنبي: فرانساوي و أمريكي و انقليزي.
text.text_idx: #000022
text.text: – الثورة الاسبانية زادا كيف كيف 5 سنين بعد الجمهورية : العايلة الملكية توصلو انهم يقنعو الجنرال فرانكو بثورة مضادة و إرجاع الملكية.
text.text_idx: #000023
text.text: – ونرجعو لتاريخنا القديم : في عهد الفاطميين و من أيام الخليفة الأول: عبيد الله المهدي ظهرت ثورة القصر القديم و كانت ثورة مضادة قامو بيها بقايا امراء الأغالبة و أتباعهم ضد انتصار ثورة الفاطميين.
text.text_idx: #000024
text.text: علاش تصير الثورة المضادة ؟
text.text_idx: #000025
text.text: سواء الديني ،السياسي ،القيمي... فما أوفياء للأنظمة و يعتقدو في شرعيتها لأسباب مختلفة، هاذم كيف يكونو برشا، يتلموا و يتنظموا ثم ينجمو يعملو ثورة مضادة.
text.text_idx: #000028
text.text: ج/ خيبة الٱمال في الثورة :
text.text_idx: #000029
text.text: الناس الي طمحوا و علقوا آمال كبيرة على الثورة في انها تحقق رغباتهم و مايلقوش التغيير المأمول يولو ناقمين عليها و يميلو انهم يحنو للقديم و ينجمو يدخلو في مصادمات مع النظام الجديد و ينادو بالقديم و هكا عملو ثورة مضادة.
text.text_idx: #000030
text.text: د/ التدخلات الأجنبية:
text.text_idx: #000031
text.text: بسهولة في حالة الثورة ممكن تتدخل دول أجنبية مباشرة أو عبر عملاؤها في البلاد و تصنع ثورة مضادة بتعلات مختلفة.
text.text_idx: #000032
text.text: لأن الثورة بطبيعتها بش تضر أصحاب المصالح في النظام (أ) و بش تفند أسس شرعيتو عند أوفياؤوا (ب) و بش تلقق دول الجوار والدول الحليفة ليه (د). هذا زيادة انو النظام الجديد يحبلو سنين باش يركز و يتجذر و سنين أخرين باش ينجم يعمل سياسات جديدة و يعمل تغييرات محسوسة، زيادة على الصراعات الفكرية والسياسية الي يتفجرو مع الثورة و الخوماضات الي ترافقها ولذا فإن الوضع الامني ،السياسي ،الاقتصادي و الاجتماعي يبدأ متدهور.
text.text_idx: #000034
text.text: وهذا يدعم مناخ نمو الثورة المضادة.
text.text_idx: #000035
text.text: هل عندنا في تونس ثورة مضادة؟
text.text_idx: #000036
text.text: نذكرو انو مناخ الثورة المضادة متوفر في تونس بقوة:
text.text_idx: #000037
text.text: د. عروبيين يعتقدو انو العرب لازمهم أنظمة استبدادية عروبية وبن علي كان مستبد عروبي و مضاد لأمريكا دونك هوما يعتبرو الثورة مؤامرة أمريكية.
text.text_idx: #000041
text.text: و. أعتقنيين مشكلتهم الكبرى هي الإسلاميين و رافضين تواجدهم ولذا فإنهم ضد الحريات السياسية لخوفهم من تأسلم الدولة الي ممكن يضيع نمط عيشتهم المتفرنس.
text.text_idx: #000043
text.text: ز. جماهير شعبية أملها خاب علخر في الثورة وبالذات في الأحزاب الي توقعوها ثورية و إصلاحية لكن طلعت فاشلة، طماعة و فاقدة للقدرة على القيادة.
text.text_idx: #000044
text.text: ك. دول أجنبية متضادة مع الثورة علخر : فرانسا، دزاير، السعودية، الإمارات، سوريا، ايران، مصر و هاذم رغم كل اختلافاتهم ضد الثورة التونسية و كل نتائجها.
text.text_idx: #000045
text.text: لكن رغم المناخ هذا ليس لدينا ثورة مضادة في تونس.
text.text_idx: #000046
text.text: تنجمو تقولو تي كيفاش ؟؟؟
text.text_idx: #000047
text.text: صحي عندنا إشكالات، فكر مضاد لثورتنا و أحزاب تشرعن الوضع السابق و تبيض صورة التجمع و نواب مجلس الشعب يفتخرو بإنتماؤهم ليه. وهذا الكل وضع عادي ومازال معناش ثورة مضادة لتو.
text.text_idx: #000049
text.text: مازال الوضع التونسي لاهو لاهو: أما علاش ؟
text.text_idx: #000051
text.text: لأنو مستفيدي النظام السابق فيسع فيسع لقاو جوهم وربطو الخيوط مع الأحزاب و الإعلام و سلكهوها + نقابات البولسيسية جوها باهي وولات عندها صلاحيات اكبر من عهد بن علي و تنجم تتعدى على القضاء + أصحاب الفكر البورقيبي الأعتقني ولاو نجوم تلفزية و استفادو مليح من الإسلاميين لأنو ولا عنهدم ما يقولو و ولاو مناضلين ! + الموظفين الفاسدين زادو فسدو اكثر و عندهم نقابات تضرب بالبونية أقوى من قبل... .
text.text_idx: #000052
text.text: وهذا هو التناقض التونسي الممتاز :
text.text_idx: #000054
text.text: أعداء الثورة لقاو الحيلة و نجمو فيسع فيسع يلتفو عليها و يخنقوها.
text.text_idx: #000055
text.text: و هنا انجمو نقولو انو في تونس معناش ثورة مضادة و إنما عندنا ثورة مخنوقة.
text.text_idx: #000056
text.text: الرد الجذري على اللوم السطحي للقومية التونسية
text.text_idx: #000057
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000058
text.text: الحنين الى عهد بن علي، الرجعية السياسية و القومية التونسية
text.text_idx: #000060
text.text: اترك تعليقاً إلغاء الرد
text.text_idx: #000061
text.text: تابعنا على الفيسبوك
text.text_idx: #000065